Poštovane koleginice i kolege profesori, stručni saradnici i studenti,

Pozivamo vas da u ponedeljak 15.04.2024. u amfiteatru naše Škole od 12:10 prisusutvujete kratkom predavanju o cirkuskoj umetnosti i upotrebljivosti cirkuskih veština u obrazovanju dece i mladih. Pored informisanja o aktivnostima Udruženja Kreativni pogon biće organizovana i kreativna radonica u kojoj će prikazati neke od veština koje poboljšavaju motoriku, koordinaciju, balans, koncentraciju, samopouzdanje i mnoge druge sposobnosti.

Umetničke forme izražavanja u savremenom cirkusu danas postaju zastupljene u školama, podržavaju inkluzivne procese u društvu, naročito za decu iz osetljivih grupa, mogu biti oblik rekreacije, pa čak i oblik psihoterapijskog rada usmerenog na unapređenje sopstvenih potencijala.

Udruženje Kreativni pogon se od 2010 bavi kulturom obrazovanjem i inkluzijom. Kao osnovno sredstvo komunikacije i rada koriste savremni cirkus. Osnovali su prvu cirkusku školu u Srbiji. Ove godine učesnici su projekta Cirkus=umetnost koji je osmišljen u saradnji sa regionalnim programom za izvođačke umetnosti Teatroskop, a realizuje se uz podršku Francuske ambasade i Francuskog instituta u Srbiji.

Ovom prilikom upoznaće nas detaljnije sa ovim projektom i aktivnostima koje mogu biti interesantne kako studentima, budućim vaspitačima, pedagozima, tako i nama profesorima i saradnicima, kako bi proširili svoja znanja i veštine.

Dobrodošli!